Μηνάς Καφάτος

Ο Μηνάς Κ. Καφάτος (Menas C. Kafatos, γενν. στις 25 Μαρτίου 1945) είναι Ελληνοαμερικανός αστροφυσικός και συγγραφέας. Άλλα βιβλία του περιλαμβάνουν τα The Nonlocal Universe («Το μη τοπικό Σύμπαν») και The Conscious Universe («Το ενσυνείδητο Σύμπαν»). Ο Μηνάς Καφάτος έχει γράψει στα προαναφερόμενα βιβλία, αλλά και έχει μιλήσει πολύ για την προαγωγή του διαλόγου μεταξύ της επιστήμης και της θρησκείας. Κατά τη διάρκεια της σταδιοδρομίας του κατείχε κατά καιρούς διάφορες θέσεις σε πανεπιστήμια και στο Κέντρο Διαστημικών Πτήσεων Γκόνταρντ της NASA.

Βιογραφικά στοιχεία
Ο Καφάτος γεννήθηκε στην Κρήτη και πήρε πτυχίο φυσικής από το Πανεπιστήμιο Κορνέλ το 1967 και διδακτορικό στη φυσική από το Τεχνολογικό Ινστιτούτο Μασαχουσέτης (MIT) το 1972. Μετά από μεταδιδακτορική έρευνα στο Κέντρο Διαστημικών Πτήσεων Γκόνταρντ της NASA, έγινε καθηγητής στο Πανεπιστήμιο Τζωρτζ Μέισον το 1984, όπου παρέμεινε μέχρι το 2008 και υπηρέτησε ως κοσμήτορας της Σχολής Υπολογιστικών Επιστημών, καθώς και διευθυντής του Κέντρου για την Παρατήρηση της Γης και τη Διαστημική Έρευνα. Μαζί με ομάδα επιστημόνων των υπολογιστών, ο Καφάτος προσλήφθηκε από το Πανεπιστήμιο Τσάπμαν στην Καλιφόρνια το φθινόπωρο του 2008, όπου ίδρυσε και έγινε κοσμητορας του Κολεγίου Σμιντ Επιστήμης και Τεχνολογίας μέχρι το 2012. Σήμερα είναι διευθυντής του Κέντρου Αριστείας στα Πρότυπα και Παρατηρήσεις Γεωσυστημάτων (Center of Excellence in Earth Systems Modeling and Observations, CEESMO).

Επίσης έχει περισσότερες από 300 δημοσιεύσεις σε ερευνητικά επιστημονικά περιοδικά με κριτές, στις οποίες παραπέμπουν πάνω από 750 άλλες εργασίες.

Ο Μηνάς Καφάτος χωρίς να παραμένει πάντα επιστημονικός έχει συγγράψει βιβλία πνευματικής αναζήτησης όπως τα The Conscious Universe («Το ενσυνείδητο Σύμπαν»), το The Non-local Universe («Το μη τοπικό Σύμπαν», από κοινού με τον ιστορικό της επιστήμης Ρόμπερτ Ναντώ) και το Principles of Integrative Science (μαζί με τον Μιχάι Ντραγκανέσκου). 

Ερευνητικό έργο
Οι επιστημονικές έρευνες του Μηνά Καφάτου έχουν επικεντρωθεί στην κοσμολογία, στην καθαυτό αστροφυσική, στους φυσικούς κινδύνους, στην κλιματική αλλαγή, στις γεωεφαρμογές της επιστήμης συστημάτων και στην τηλεπισκόπηση.

Ως επιστήμων έχει ασχοληθεί με τη βελτίωση των συνθετικών κυκλοφοριών των τροπικών κυκλώνων που χρησιμοποιούνται στα μοντέλα καιρικών προγνώσεων, με νέες απόψεις για την αυτοοργάνωση του Σύμπαντος βάσει της θεωρία της πολυπλοκότητας, σε μια μελέτη της σχέσεως ανάμεσα στη βλάστηση στις ΗΠΑ και στο Ελ Νίνιο, και στην μελέτη της κίνησης της σκόνης και των αερολυμάτων πάνω από την Ινδία.

Προσωπική ζωή
Ο Μηνάς Καφάτος ζει στη Μαρίνα ντελ Ρέυ της Καλιφόρνια μαζί με τη σύζυγό του Σούζαν Γιανγκ, μια βιολόγο με έρευνα στην υπολογιστική και πειραματική βιολογία, και στη νευροεπιστήμη. Γνωρίστηκαν όταν εργάζονταν στο Πανεπιστήμιο Τζωρτζ Μέισον. Μεγαλύτερος αδελφός του Μηνά ήταν ο βιολόγος Φώτης Καφάτος, ιδρυτής και πρώτος πρόεδρος του Ευρωπαϊκού Συμβουλίου Έρευνας. Ο Μηνάς έχει τρία τέκνα: τον Λευτέρη, τον Στέφανο και τον Αλέξιο. Διετέλεσε πρόεδρος του Ελληνοαμερικανικού Συμβουλίου.

Βραβεία και τιμητικές διακρίσεις

Βραβεία
 1986: Βραβείο Διακεκριμένου Καθηγητή του Πανεπιστημίου Τζωρτζ Μέισον
 2011: Spirit of Rustum Roy Award του Ιδρύματος Chopra (του διάσημου Ινδοαμερικανού ομιλητή και συγγραφέα).
 2011 Βραβείο Εξέχουσας Ηγεσίας και Επαγγελματικής Υπηρεσίας του παραρτήματος της Κομητείας Όραντζ του IEEE

Τιμητικές διακρίσεις
 2000: Επίτιμο μέλος της Ρουμανικής Ακαδημίας Επιστημών
 2013: Επίτιμος ερευνητής του Εθνικού Αστεροσκοπείου Αθηνών
 2013: «Διεθνής Scholar» του νοτιοκορεατικού Πανεπιστημίου Kyung Hee

Επιλεγμένα έργα
Βιβλία


 Grandpierre, A., Kafatos, M. (2013): «Genuine Biological Autonomy: How can the Spooky Finger of Mind Play on the Physical Keyboard of the Brain?», κεφ. 9 του έργου An Anthology of Philosophical Studies, τόμ. 7, P. Hanna (επιμ.), Athens Institute for Education and Research 2013, σσ. 83–98
 Sarafoglou, N. και Kafatos, M. (2013): «Energy Production, Conversion, Transmission, and Distribution, Policy, Planning, and Mitigation Process-General Considerations: Infrastructure and Vilnerability Caused by Climate»/00316, κεφάλαιο στο Climate Variability, 1st Edition: Understanding and Addressing Threats to Essential Resources, επιμ. R.A. Pielke, Sr., Elsevier, ISBN 9780123847034
 Qu, J.J., Gao, W., Kafatos, M., Murphy, R.E., Salomonson, V.V. (edit.): Earth Science Satellite Remote Sensing: Science and Instruments Vol. I, & Data, Computational Processing, and Tools, Vol. II, Tsinghua Univ. Press, Πεκίνο, και Springer-Verlag, Βερολίνο (2006), ISBN 3-540-35606-1.
 Zhou,G., Baysal, O., Kafatos, M., Yang, R. (επιμ.): Real-time Information Technology for Future Intelligent Earth Observing Satellites, εκδ. Hierophantes, Pottstown, Pennsylvania (2003), ISBN 0-9727940-0-X.
 You are The Universe"You are The Universe" των Deepak Chopra και Menas Kafatos (2017), Random House. των Deepak Chopra και Menas Kafatos (2017), Random House.

Τεχνικές δημοσιεύσεις







Παραπομπές

Εξωτερικοί σύνδεσμοι
 Επίσημος ιστότοπος
 Ιστοσελίδα στο Πανεπιστήμιο Chapman

Κατηγορία:Αστροφυσικοί
Κατηγορία:Ελληνοαμερικανοί επιστήμονες